### VŠEOBECNE ZÁVÄZNÉ NARIADENIE O MIESTNYCH DANIACH

**A MIESTNOM POPLATKU ZA KOMUNÁLNE ODPADY**

**A DROBNÉ STAVEBNÉ ODPADY**

**V OBCI VÍŤAZOVCE**

Obec Víťazovce v súlade s ustanovením § 6 ods. 1 zákona Č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 20 ods. 4, § 98, 98b ods. 5, § 9ge ods. 9 a § 103 ods. 5 zákona Č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje

**§1   
 Základné ustanovenie**

1) Obecné zastupiteľstvo vo Víťazovciach podľa § 11 ods. 4 písm. d) zákona Č. 369/1990 Zb.   
o obecnom zriadení v znení neskorších predpisov r o z hod l o , že v nadväznosti na § 98   
zákona Č. 582/2004 Z. z. o miestnych daniach a miestnom poplatku za komunálne odpady   
a drobné stavebné odpady

**z a v á d z a**

**s účinnosťou od 1. januára 2016 miestne dane.**

2) Toto všeobecne záväzné nariadenie upravuje podmienky určovania a vyberania miestnych daní na území Obce Víťazovce v zdaňovacom období roku 2016.

1. Miestnymi daňami, ktoré ukladá obec Víťazovce sú:
2. Daň z pozemkov,
3. Daň zo stavieb,
4. Daň za psa
5. Daň za užívanie verejného priestranstva
6. Daň za predajné automaty

f) Daň za nevýherné hracie prístroje

Miestnym poplatkom, ktorý ukladá obec Víťazovce je miestny poplatok za komunálny odpady a drobné stavebné odpady (ďalej len „poplatok“ )

**a)DAŇ Z POZEMKOV   
 § 2**

**Základ dane**

Správca dane ustanovuje, že na území obce Víťazovce hodnotu pozemku, ktorou sa pri výpočte základu dane z pozemkov násobí výmera pozemku v m2 /i za každý začatý m2/ za :

1. orná pôda, chmeľnice, vinice, ovocné sady, vo výške 0,2316 €/m2,
2. trvalé trávne porasty vo výške 0,0239 €/m2,
3. záhrady vo výške 1,32 €/m2,
4. lesné pozemky, na ktorých sú hosp. lesy a rybníky vo výške 0,0435 €/m2,
5. stavebné pozemky vo výške 13,27 €/m2.
6. zastavané plochy, nádvoria a ostatné plochy vo výške 1,32 €/m2,

**§ 3   
 Sadzba dane**

Správca dane pre všetky pozemky na území obce Víťazovce určuje ročnú sadzbu dane z pozemkov vo výške:

a) ornú pôdu, chmeľnice, vinice, ovocné sady a trvalé trávnaté plochy vo výške 0,60 % zo základu dane,

b) záhrady vo výške 0,40 % zo základu dane,

c) lesné pozemky, na ktorých sú hosp. lesy rybníky vo výške 1,50 % zo základu dane,

d) zastavené plochy, nádvoria a ostatné plochy 0,40 % zo základu dane

e) stavebné pozemky vo výške 0,40 % zo základu dane,

**DAŇ ZO STAVIEB   
 § 4**

**Sadzba dane**

1) Správca dane pre všetky stavby na území obce Víťazovce, ktoré sú predmetom dane zo stavieb   
určuje ročnú sadzbu dane zo stavieb za každý aj začatý m2 zastavanej plochy vo výške:

1. 0,050 €/ m2 za stavby na bývanie a drobné stavby, ktoré majú doplnkovú funkciu pre   
   hlavnú stavbu,
2. 0,08 €/ m2 za stavby na pôdohospodársku produkciu, skleníky, stavby využívané na   
   skladovanie vlastnej pôdohospodárskej produkcie a stavby na vlastnú administratívu,   
   stavby pre vodné hospodárstvo s výnimkou stavieb na skladovanie inej produkcie ako   
   vlastnej pôdohospodárskej produkcie,
3. 0,25 €/ m2 za stavby rekreačných a záhradkárskych chát a domčekov na individuálnu   
   rekreáciu,
4. 0,20 €/m1 za samostatne stojace garáže a samostatné stavby hromadných garáži   
   a stavby určené alebo používané na tieto účely postavené mimo rodinných domov,
5. 0,50 €/ m2 za priemyselné stavby a stavby slúžiace energetike, stavby slúžiace   
   stavebníctvu okrem stavieb na skladovanie a administratívu,
6. 0,50 € m2 za stavby na ostatnú podnikateľskú a zárobkovú činnosť, skladovanie   
   a administratíva,
7. 0,05 €/ m2 za ostatné stavby.

2) Správca dane určuje pri viacpodlažných stavbách pre všetky druhy stavieb príplatok 0,04   
€/ m2 za každé ďalšie podlažie okrem prvého nadzemného podlažia.

3) Ak stavba slúži na viaceré účely, na ktoré sú určené rôzne sadzby podľa ods. 1 a príplatok za podlažie podľa ods. 2, pomerná časť základu dane sa zistí ako pomer podlahovej plochy časti stavby využívanej na jednotlivé účel využitia k celkovej podlahovej plochy stavbu.

**§5  
 Oslobodenie od dane z nehnuteľnosti**

Správca dane ustanovuje, že poskytuje oslobodenie od dane:

1. pozemky, stavby, byty a nebytové priestory vo vlastníctve obce, ktorá je správcom dane,
2. pozemky a stavby vo vlastníctve iného štátu užívané fyzickými osobami,
3. pozemky na ktorých sú cintoríny, parky a športoviská,
4. pozemky a stavby vo vlastníctve cirkví registrovaných štátom,
5. stavby využívané na účely sociálnej pomoci,
6. stavby slúžiace vzdelávaniu
7. stavby slúžiace zdravotníckym zariadeniam.

**§6  
 Platenie dane**

1) Vyrubená daň z nehnuteľností na rok 2015 je splatná naraz a to v termíne do 15 dní odo   
dňa nadobudnutia právoplatnosti rozhodnutia.

**c) DAŇ ZA PSA   
 §7**

**Predmet dane**

l) Predmetom dane za psa je pes starší ako 6 mesiacov chovaný fyzickou alebo právnickou   
osob

1. Predmetom dane za psa nie je :
2. pes chovaný na vedecké a výskumné účely,
3. pes umiestnený v útulku zvierat,
4. pes so špeciálnym výcvikom na sprevádzanie nevidomej osoby,
5. pes so špeciálnym výcvikom, ktorého vlastní občan s ťažkým zdravotným postihnutím.

**§8   
 Daňovník**Daňovníkom je fyzická alebo právnická osoba ktorá je:   
a) vlastníkom psa alebo

b) držiteľom psa, ak sa nedá preukázať, kto psa vlastní.

**§ 9**

**Základ dane**

Základom dane je počet psov.

**§ 10**

**Sadzba dane**Sadzba dane za jedného psa a kalendárny rok je v obci Víťazovce:

* 4,00 € a za každého ďalšieho psa o 50% viac t.j. 6 €,

**§11   
 Správca dane**

Miestne príslušnou obcou je obec, na ktorej území je pes chovaný.

**d) DAŇ ZA UŽÍVANIE VEREJNÉHO PRIESTRANSTVA**

**§12**

**Predmet dane**

l) Predmetom dane za užívanie verejného priestranstva je osobitné užívanie verejného   
priestranstva a dočasné parkovanie motorového vozidla na vyhradenom priestore verejného   
priestranstva.

2) Verejným priestranstvom sú verejne prístupné pozemky vo vlastníctve obce (ulica, cesta,   
chodník a verejná zeleň).

3) Osobitným užívaním verejného priestranstva sa rozumie umiestnenie zariadenia slúžiaceho   
na poskytovanie služieb, umiestnenie stavebného zariadenia, predajného zariadenia,   
zariadenia cirkusu, zariadenia lunaparku a iných atrakcií, umiestnenie skládky, trvalého   
parkovania vozidiel a podobne

4) V pochybnostiach, či ide o verejné priestranstvo rozhoduje starosta obce.

**§13   
 Daňovník**

Daňovníkom je fyzická alebo právnická osoba, ktorá verejné priestranstvo užíva.

**§14   
 Základ dane**

Základom dane za užívanie verejného priestranstva je výmera užívaného verejného priestoru   
v m2 alebo parkovacie miesto.

**§15**

**Sadzba dane**

Sadzbou dane za užívanie verejného priestranstva je za :

1. umiestnenie zariadenia na poskytovanie služieb 0,066 €/m2 a deň,
2. umiestnenie predajného alebo stavebného zariadenia 0,066 €/m2 a deň,
3. predaj za použitie trhového miesta 7 €,
4. umiestnenie zariadenia cirkusu a lunaparku a iných atrakcií za m2 plochy a deň   
   0,066 €,
5. umiestnenie skládky viac ako na 7 dní 0,165 €/m2 a deň
6. trvalé parkovanie vozidiel:

osobné motorové vozidlo 3,3 € ročne,   
nákladné motorové vozidlo 33 € ročne.

**§ 16**

**Vznik a zánik daňovej povinnosti**

Daňová povinnosť vzniká dňom začatia osobitného užívania verejného priestranstva a zaniká   
dňom skončenia osobitného užívania verejného priestranstva.

**§17  
 Správca dane**

Miestne príslušnou obcou je obec, na ktorej území sa užívané verejné priestranstvo nachádza.

**e) DAŇ ZA PREDAJNÉ AUTOMATY**

**§ 18**

**Predmet dane**

Predmetom dane za predajné automaty sú prístroje a automaty, ktoré vydávajú tovar za   
odplatu a sú umiestnené v priestoroch prístupných verejnosti.

**§19   
Daňovník**

Daňovníkom je fyzická alebo právnická osoba, ktorá predmetné automaty prevádzkuje.

**§20  
 Základ dane**Základom dane je počet predajných automatov.

**§21   
 Sadzba dane**

1) Sadzba dane za predajné automaty je:

1. 50 € ročne za predajný automat obsahujúci v skladbe ponúkaného tovaru najviac   
   10 druhov tovarov,
2. 99 € ročne za automat ponúkajúci v skladbe tovaru alkoholické nápoje a tabakové   
    výrobky.

Prevádzkovateľ je povinný označiť každý predajný automat štítkom s uvedením týchto

údajov:

a) názov firmy, resp. meno podnikateľa

b) adresa

c) dátum umiestnenia a začatia prevádzkovania

d) druh predajného automatu

**§ 22**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci,   
v ktorom sa predajný automat začal prevádzkovať, a zaniká posledným dňom v mesiaci,   
v ktorom sa ukončilo jeho prevádzkovanie.

**§23   
Správca dane**

Miestnou príslušnou obcou je obec, na ktorej území sa predajné automaty prevádzkujú.

**f) DAN ZA NEVÝHERNÉ HRACIE PRÍSTROJE**

**§ 24**

**Predmet dane**

1) Miestnou daňou za nevýherné hracie prístroje sú hracie prístroje, ktoré sa spúšťajú alebo   
prevádzkujú za odplatu, pričom tieto hracie prístroje nevydávajú peňažnú výhru a sú   
prevádzkované v priestoroch prístupných verejnosti.

2) Nevýherné hracie prístroje sú :

1. elektronické prístroje na počítačové hry,
2. mechanické prístroje, elektronické prístroje, automaty a iné zariadenia na zábavné   
   hry.

**§25  
 Daňovník**

Daňovníkom je fyzická alebo právnická osoba, ktorá nevýherné hracie prístroje prevádzkuje.

**§26   
 Základ dane**Základom dane je jeden nevýherný hrací prístroj.

**§27   
Sadzba dane**

Sadzba dane za jeden nevýherný hrací prístroj je ročne 99 €.

Prevádzkovateľ je povinný označiť každý nevýherný hrací prístroj štítkom s uvedením týchto údajov:

a) názov firmy, resp. meno podnikateľa

b) adresa

c) dátum umiestnenia a začatia prevádzkovania

d) druh nevýherného hracieho prístroja

**§ 28**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci,   
v ktorom sa nevýherný hrací prístroj začal prevádzkovať a zaniká posledným dňom mesiaca,   
v ktorom sa ukončilo jeho prevádzkovanie.

**§29   
Správca dane**

Miestnou príslušnou obcou Je obec, na ktorej území sa nevýherné hracie prístroje   
prevádzkujú.

Spoločné ustanovia

k dani z nehnuteľností, k dani za psa, k dani za predajne automaty a k dani za nevýherné

hracie prístroje

* 1. Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje je daňovník povinný podať do 31. januára zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia.
  2. Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k dani, ku ktorej vznikla povinnosť, najneskôr do 30 dní odo dňa vzniku tejto daňovej povinnosti.
  3. Ak daňovník, ktorý nadobudne nehnuteľnosť vydražením v priebehu zdaňovacieho obdobia, je povinný podať priznanie do 30 dní od vzniku daňovej povinnosti.
  4. Ak daňovník podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje a daňová povinnosť k niektorej z týchto daní vznikne alebo zanikne v priebehu zdaňovacieho obdobia, je povinný podať čiastkové priznanie najneskôr do 30 dní odo dňa vzniku alebo zániku daňovej povinnosti. V čiastkovom priznaní je daňovník povinný uviesť len zmeny oproti dovtedy podanému priznaniu k týmto daniam.
  5. Daň z nehnuteľností, daň za psa, daň za predajné automaty a daň za nevýherné hracie prístroje vyrubí správca dane každoročne podľa stavu k 1. januáru na celé zdaňovacie obdobie jedným rozhodnutím.
  6. Ak dôjde k zmene daňovej povinnosti podľa ods.2, 3 a 4, správca dane vyrubí rozhodnutím pomernú časť dane. Ak daň z nehnuteľností, daň za psa, daň za predajné automaty a daň za nevýherné hracie prístroje je vyššia ako 6.639 € je splatná v dvoch rovnakých splátkach, prvá do 15 dní od právoplatnosti platobného výmeru a druha do 30.09.2014.
  7. Ak dôjde k zmene daňovej povinnosti podľa ods. 4, správca dane daňovému subjektu vráti na základe žiadosti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote nepodá čiastkové.

**POPLATOK**

**Základné ustanovenie**

Obecné zastupiteľstvo vo Víťazovciach podľa § 11 ods. 4, písm. d) zákona Č. 369/1990 Zb.

o obecnom zriadení v znení neskorších predpisov r o z hod l o ,že v nadväznosti na § 98   
zákona Č. 582/2004 Z. z. o miestnych daniach a miestnom poplatku za komunálne odpady   
a drobné stavebné odpady v znení neskorších prepisov

**z a v á d z a  s účinnosťou od 1. januára 2016**

**miestny poplatok za komunálne odpady a drobné stavebné odpady.**

Toto všeobecne záväzné nariadenie upravuje podmienky vyberania miestneho poplatku za   
komunálne odpady a drobné stavebné odpady na území obce Víťazovce v zdaňovacom období 2014.

1) Poplatok za komunálne odpady a drobné stavebné odpady sa platí za komunálne   
odpady a drobné stavebné odpady, ktoré vznikajú na území obce Víťazovce.

1. Poplatníkom za komunálny odpad a drobné stavebné odpady je :

a) fyzická osoba, ktorá má v meste trvalý pobyt alebo prechodný pobyt alebo ktorá je na

území mesta oprávnená užívať alebo užíva byt, nebytový priestor alebo prípadne inú

nehnuteľnosť evidovanú v katastri nehnuteľnosti na iný účel ako na podnikanie

b)právnická osoba, ktorá je oprávnená užívať alebo užíva nehnuteľnosť na území mesta

na iný účel ako na podnikanie

c) podnikateľ, ktorý je oprávnený užívať alebo užíva nehnuteľnosť nachádzajúcu sa na

území mesta na účel podnikania.

Poplatková povinnosť vzniká dňom, ktorým nastane skutočnosť uvedená v ods.2 a zaniká dňom, ktorým táto skutočnosť zanikne.

3) Platiteľom poplatku je vlastník, správca alebo nájomca nehnuteľnosti, bytu

alebo nebytového priestoru. Ak je nehnuteľnosť, byt alebo nebytový priestor v

spoluvlastníctve viacerých vlastníkov, je platiteľom zástupca alebo správca určený

vlastníkmi. Ak si vlastníci neurčia zástupcu alebo správcu, určí platiteľa správca dane. Ak

je vlastníkom štát alebo obec, je platiteľom správca. Ak žije v spoločnej domácnosti

viacero poplatníkov, môže za ostatných členov tejto domácnosti plnenie povinnosti na

seba prevziať jeden z nich

4) Poplatník je povinný v priebehu zdaňovacieho obdobia oznámiť obci vznik a zánik poplatkovej povinnosti do 30 dní odo dňa, keď tieto zmeny nastali.

Správca dane vráti na základe žiadosti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia. Nárok na vrátenie pomernej časti poplatku zaniká, ak poplatník v uvedenej lehote zánik poplatkovej povinnosti neoznámi.

Doklady preukazujúce danú skutočnosť:

* potvrdenie o zmene trvalého pobytu mimo územia obce,
* kópiu úmrtného listu.

5) Sadzba poplatku je:

1. Pre fyzickú osobu za l kalendárny deň - 0,0191 € /7,00 €/rok pre poplatníka podľa ods. 2, písm. a) tohto VZN, /
2. Pre podnikateľov a právnické osoby s povinnosťou umiestnenia smetných nádob je stanovená sadzba v závislostí od objemu smetnej nádoby - 60 € /110 l nádoba/ na rok podľa ods. 2 , písm. c) tohto VZN.
3. Za nehnuteľnosť slúžiacu na prechodné ubytovanie, individuálnu rekreáciu, záhradu, vinicu, ovocný sad, trvalý trávnatý porast, byt, alebo nebytový priestor, stavebné pozemky paušálny poplatok 10 € /kalendárny rok

6) Správca dane poplatok zníži o 50% pre:

a)  študenta (s výnimkou študentov denne dochádzajúcich)

- potrebné je doložiť doklady preukazujúce nárok na zníženie (potvrdenie o návšteve školy),

b)  pracujúcu alebo prechodne ubytovanú osobu mimo  územia obce (s výnimkou

denne  dochádzajúcich)

- potrebné je doložiť doklady preukazujúce nárok na zníženie (potvrdenie od zamestnávateľa alebo pracovnú zmluvu alebo pracovné povolenie alebo potvrdenie o prechodnom pobyte)

7) Obec rozhodne o odpustení poplatku za komunálne odpady a drobné stavebné odpady   
 v prípadoch:

1. poplatník, ktorý sa dlhodobo zdržiava v zahraničí (minimálne 6 po sebe nasledujúcich

mesiacov) a predloží o tom potvrdenie,

1. poplatník, ktorý predloží potvrdenie o zaplatení poplatku inej obci,
2. poplatník vo výkone trestu (predloží potvrdenie o výkone trestu),
3. poplatník, ktorý sa dlhodobo zdržiava mimo miesta trvalého pobytu (pracovný pobyt,   
   študijný pobyt, v ústave sociálnej starostlivosti a pod.).

Poplatková povinnosť vzniká dňom, ktorým nastane skutočnosť uvedená v ods.2 a zaniká dňom, ktorým táto skutočnosť zanikne

Poplatok platí:

1. vlastník nehnuteľnosti, nájomca alebo užívateľ nehnuteľnosti,
2. správca, ak je vlastníkom nehnuteľnosti štát, vyšší územný celok alebo obce,

3) Poplatková povinnosť vzniká dňom, ktorým nastane skutočnosť uvedená v odseku 1).

Určené obdobie. Obdobím, za ktoré obec vyberá poplatok je kalendárny rok.

Splatnosť poplatku. Poplatok je splatný do 15 dní od právoplatnosti platobného výmeru. Obec vyrubí poplatok platobným výmerom na základe stanovej sadzby. Poplatok môže byť uhradený v hotovosti   
v pokladni Obecného úradu vo Víťazovciach bezhotovostným prevodom na účet obce č. 8902555001/5600

Oznamovacia povinnosť

1) Pre vyrubenie poplatku za komunálne odpady a drobné stavebné odpady je rozhodujúci   
stav k 01.01.2016. Všetky zmeny potrebné k určeniu poplatku je poplatník povinný nahlásiť   
Obecnému úradu vo Víťazovciach najneskôr do 31.01.2016.

2) Poplatník, ktorý nadobudol nehnuteľnosť do vlastníctva, prihlásil sa k trvalému pobytu   
alebo prechodnému pobytu, začne užívať nehnuteľnosť, odsťahuje sa z trvalého pobytu   
a pod. je povinný splniť si oznamovaciu povinnosť v lehote do jedného mesiaca.

Občanovi je možné poskytnúť iba jeden druh úľavy alebo odpustenia poplatku.

O odpustení poplatku je potrebné požiadať písomne s odôvodnením a doložením príslušných   
dokladov na úľavu v lehote do 31. januára 2016.

**Záverečné ustanovenie**

1. Miestne dane a poplatky je možné uhradiť:
   1. V hotovosti priamo do pokladne obecného úradu Víťazovce
   2. Poštovým peňažným poukazom
   3. Bezhotovostným prevodom na účet obce číslo 8902555001/5600 Príma banky Slovensko

2) Dňom účinností tohto VZN o miestnych daniach a poplatkoch sa ruší VZN č. 1/2014 zo dňa 12. 12. 2014, uznesením č.1/2014.

Obecné zastupiteľstvo vo Víťazovciach sa uznieslo na:

Všeobecnom záväznom nariadení o miestnych daniach a miestnom poplatku za komunálny odpad a drobné stavebné odpady č. 1/2015 a Dodatku č. 1. k spomínanému VZN dňa 14.12.2015 uznesením č. 8/2015.

Návrh VZN bol na úradnej tabuli obce Víťazovce:

vyvesený dňa 01.12.2015 ..............................

zvesený dňa 14.12.2015 ..............................

VZN bolo vyvesené na úradnej tabuli obce Víťazovce dňa 14.12.2015.

VZN č. 1/2015 nadobúda platnosť dňa 01.01.2016.

.....................................

Jozef Merčák

starosta obce

*Obec Víťazovce v súlade s § 6 odst. 1 zákona č. 369/1990 Zb. O obecnom zriadení v znení neskorších predpisov a ustanovaniami a podľa zákona č. 582/2004 Zb. O miestnych daniach a miestnom poplatku za komunálne odpady a drobné stavebné odpady v znení neskorších predpisov ako správca tých daní*

***vydáva***

***DODATOK č. 1***

***k Všeobecne záväznému nariadeniu obce k miestnym daniam a miestnemu poplatku za komunálne odpady a drobné stavebné odpady***

*č.1/2015 Schválené na OZ dňa 14.12.2015*

*§ 1 Základné ustanovenia odst. 2)*

*Tento dodatok k VZN predlžuje platnosť VZN 1/2014 na zdaňovacie obdobie od 01.01.2016.*

***a doplňuje:***

*v §19 Ods.5*

*bod b) 0,078 EUR za kilogram drobných stavebných odpadov bez obsahu škodlivín*

*§19 Ods.5*

*bod e) uhradiť poplatok za drobný stavebný odpad v hotovosti pri odovzdaní drobného stavebného odpadu na mieste určenom obcou / prípadne po vystavení dokladu na obecnom úrade/ a následne bude poplatníkovi vydaný príjmový pokladničný doklad*

*Všetky ostatné náležitosti Všeobecného záväzného nariadenia obce k miestnym daniam a miestnemu poplatku za komunálne odpady a drobné stavebné odpady ostávajú nezmenené.*

*Dátum spracovania: 09.12.2015*

*Schválený na OZ dňa: 14.12.2015*

*Jozef Merčák*

*starosta obce*